cyanic-selkie/wikianc huggingface dataset:
मुहर्रम
मुहर्रम :(अरबी/उर्दू/फ़ारसी : محرم) इस्लामी वर्ष यानी हिजरी वर्ष का पहला महीना है। हिजरी वर्ष का आरंभ इसी महीने से होता है। इस माह को इस्लाम के चार पवित्र महीनों में शुमार किया जाता है। अल्लाह के रसूल हजरत मुहम्मद (सल्ल.) ने इस मास को अल्लाह का महीना कहा है। साथ ही इस मास में रोजा रखने की खास अहमियत बयान की है। मुख्तलिफ हदीसों, यानी हजरत मुहम्मद (सल्ल.) के कौल (कथन) व अमल (कर्म) से मुहर्रम की पवित्रता व इसकी अहमियत का पता चलता है। ऐसे ही हजरत मुहम्मद (सल्ल.) ने एक बार मुहर्रम का जिक्र करते हुए इसे अल्लाह का महीना कहा। इसे जिन चार पवित्र महीनों में रखा गया है, उनमें से दो महीने मुहर्रम से पहले आते हैं। यह दो मास हैं जीकादा व जिलहिज्ज। एक हदीस के अनुसार अल्लाह के रसूल हजरत मुहम्मद (सल्ल.) ने कहा कि रमजान के अलावा सबसे उत्तम रोजे वे हैं, जो अल्लाह के महीने यानी मुहर्रम में रखे जाते हैं। यह कहते समय नबी-ए-करीम हजरत मुहम्मद (सल्ल.) ने एक बात और जोड़ी कि जिस तरह अनिवार्य नमाजों के बाद सबसे अहम नमाज तहज्जुद की है, उसी तरह रमजान के रोजों के बाद सबसे उत्तम रोजे मुहर्रम के हैं।
अलबत्ता यह जरूर कहा जाता है कि इस दिन अल्लाह के नबी हजरत नूह (अ.) की किश्ती को किनारा मिला था। इसके साथ ही आशूरे के दिन यानी 10 मुहर्रम को एक ऐसी घटना हुई थी, जिसका विश्व इतिहास में महत्वपूर्ण स्थान है। इराक स्थित कर्बला में हुई यह घटना दरअसल सत्य के लिए जान न्योछावर कर देने की जिंदा मिसाल है। इस घटना में हजरत मुहम्मद (सल्ल.) के नवासे (नाती) हजरत हुसैन को शहीद कर दिया गया था। कर्बला की घटना अपने आप में बड़ी विभत्स और निंदनीय है। बुजुर्ग कहते हैं कि इसे याद करते हुए भी हमें हजरत मुहम्मद (सल्ल.) का तरीका अपनाना चाहिए। जबकि आज आमजन को दीन की जानकारी न के बराबर है। अल्लाह के रसूल वाले तरीकों से लोग वाकिफ नहीं हैं।
करबला की जंग
करबला, इराक़ की राजधानी बग़दाद से 100 किलोमीटर दूर उत्तर-पूर्व में एक छोटा-सा कस्बा। 10 अक्टूबर 680 (10 मुहर्रम 61 हिजरी) को समाप्त हुई। इसमें एक तरफ 72 (शिया मत के अनुसार 123 यानी 72 मर्द-औरतें और 51 बच्चे शामिल थे) और दूसरी तरफ 40,000 की सेना थी। हजरत हुसैन की फौज के कमांडर अब्बास इब्ने अली थे। उधर यजीदी फौज की कमान उमर इब्ने सअद के हाथों में थी। हुसैन इब्ने अली इब्ने अबी तालिब हजरत अली और पैगंबर हजरत मुहम्मद (सल्ल.) की बेटी फ़ातिमा (रजि.) के पुत्र। जन्म : 8 जनवरी 626 ईस्वी (मदीना, सऊदी अरब) 3 शाबान 4 हिजरी। शहादत: 10 अक्टूबर 680 ई. (करबला, इराक) 10 मुहर्रम 61 हिजरी। मुसलमानों का मानना है कि मोहर्रम के इस माह में अल्लाह की खूब इबादत करनी चाहिए। पैगंबरों ने इस माह में खूब रोजे़ रखे। जानकारी के लिए बता दें कि अल्लाह की बन्दगी तो आठों पहर और सोते जागते करनी चाहिए। अल्लाह की बन्दगी का कोई महीना विशेष या दिन विशेष नहीं होता। अल्लाह की बन्दगी पूर्ण तत्वदर्शी सन्त जिसे कुरान के सूरत अल फुरकान 25:59 में बाख़बर कहा है, के द्वारा बताई साधना विधि से की जा सकती है। मुस्लिम समाज में मनाया जाने वाला प्रसिद्ध शोक जश्न मुहर्रम सिर्फ लोकमान्यताओं पर आधारित है। हज़रत मोहम्मद जी ने कभी नहीं कहा कि आप अल्लाह के लिए खून बहाओ या अपने आप को कष्ट दो। और न ही इसका प्रमाण मुस्लिम समाज के पवित्र धर्मग्रंथों (कुरान, इनजिल, जबूर आदि) में है।
मुहर्रम और आशूरा
मुहर्रम महीने के १० वें दिन को 'आशूरा' कहते है। आशूरा के दिन हजरत रसूल के नवासे हजरत इमाम हुसैन को और उनके बेटे घरवाले और उनके साथियों (परिवार वाले) को करबला के मैदान में शहीद कर दिया गया था।
मुहर्रम इस्लाम धर्म में विश्वास करने वाले लोगों का एक प्रमुख त्यौहार है। इस माह की बहुत विशेषता और महत्व है। सन् 680 में इसी माह में कर्बला नामक स्थान मे एक धर्म युद्ध हुआ था, जो पैगम्बर हजरत मुहम्म्द स० के नाती तथा इब्न ज़्याद के बीच हुआ। इस धर्म युद्ध में वास्तविक जीत हज़रत इमाम हुसैन अ० की हुई। प‍र जाहिरी तौर पर इब्न ज़्याद के कमांडर शिम्र ने हज़रत हुसैन रज़ी० और उनके सभी 72 साथियों (परिवार वालो) को शहीद कर दिया था। जिसमें उनके छः महीने की उम्र के पुत्र हज़रत अली असग़र भी शामिल थे। और तभी से तमाम दुनिया के ना सिर्फ़ मुसलमान बल्कि दूसरी क़ौमों के लोग भी इस महीने में इमाम हुसैन और उनके साथियों की शहादत का ग़म मनाकर उनकी याद करते हैं। आशूरे के दिन यानी 10 मुहर्रम को एक ऐसी घटना हुई थी, जिसका विश्व इतिहास में महत्वपूर्ण स्थान है। इराक में स्थित कर्बला में हुई यह घटना दरअसल सत्य के लिए जान न्योछावर कर देने की जिंदा मिसाल है। इस घटना में हजरत मुहम्मद के नवासे (नाती) हजरत हुसैन को शहीद कर दिया गया था।
कर्बला की घटना अपने आप में बड़ी विभत्स और निंदनीय है। बुजुर्ग कहते हैं कि इसे याद करते हुए भी हमें हजरत मुहम्मद (सल्ल.) का तरीका अपनाना चाहिए। जबकि आज आमजन को दीन की जानकारी न के बराबर है। अल्लाह के रसूल वाले तरीकों से लोग वाकिफ नहीं हैं। ऐसे में जरूरत है हजरत मुहम्मद (सल्ल.) की बताई बातों पर गौर करने और उन पर सही ढंग से अमल करने की जरुरत है। इमाम और उनकी शहादत के बाद सिर्फ उनके एक पुत्र हजरत इमाम जै़नुलआबेदीन, जो कि बीमारी के कारण युद्ध मे भाग न ले सके थे बचे| दुनिया मे अपने बच्चों का नाम हज़रत हुसैन और उनके शहीद साथियों के नाम पर रखने वाले अरबो मुसलमान हैं। इमाम हुसेन की औलादे जो सादात कहलाती हैं दुनियाभर में फैली हुयी हैं। जो इमाम जेनुलाबेदीन अ० से चली।
ताज़िया का जुलूस
मुख्य लेख देखें: ताज़िया
12वीं शताब्दी में ग़ुलाम वंश के पहले शासक कुतुब-उद-दीन ऐबक के समय से ही दिल्ली में इस मौक़े पर ताज़िये (मोहर्रम का जुलूस) निकाले जाते रहे हैं। इस दिन शिया मुसलमान इमामबाड़ों में जाकर मातम मनाते हैं और ताज़िया निकालते हैं। भारत के कई शहरों में मोहर्रम में शिया मुसलमान मातम मनाते हैं लेकिन लखनऊ इसका मुख्य केंद्र रहता है।
रामपुर बाँगर
रामपुर बाँगर (Rampur Bangar) भारत के उत्तर प्रदेश राज्य के गौतम बुद्ध नगर ज़िले में स्थित एक गाँव है।
श्वेत
श्वेत वर्ण प्रत्यक्ष प्रकाश के सभी वर्णों को मिलाने पर बनता है।. श्वेत वर्ण तकनीकी दृश्टि से कोई वर्ण नहीं है, क्योंकि इसमें ह्यू नहीं है।
श्वेत प्रकाश का प्रभाव, प्राथमिक वर्णों की उचित राशियों को मिलाने पर बनता है, इस प्रक्रिया को संयोजी मिश्रण कहा जाता है। परंतु इस प्रक्रिया द्वारा निर्मित प्रकाश सही श्वेत प्रकाश उद्गम नहीं कहलाता।
क्रीम
यह रंग उस मलाई का होता है, जो कि उन जानवरों के दूध से बनती है, जो कि हरे घास के मैदानों में चरते हैं, जहाँ कि कॉर्टिनॉएड बहुल्य पौधे होते हैं।
गजदंती
यह वर्ण हाथी के दांत, यानी हाथीदांत के रंग का होता है।
मैग्नोलिया
मैग्नोलिया नाम इसी नाम के पुष्प के नाम पर दिया गया है।
पुरातन लेस
ओल्ड लेस रंग अतीव फीका पीला जैसा नारंगी के निकटवर्ती होता है। यह किसी मेज पोश की पुरानी किनारी जैसा होता है। यह एक मूल X11 रंग है।
शंखीय श्वेत
यह रंग शंख के रंग का होता है।
दकरं (कृष्णा)
दकरं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
डेढ़ इश्क़ियाँ
डेढ़ इश्क़िया २०१४ की एक भारतीय ब्लैक कॉमेडी फिल्म है, जिसका निर्देशन अभिषेक चौबे ने किया है। फ़िल्म में माधुरी दीक्षित, अरशद वारसी, नसीरुद्दीन शाह और हुमा कुरैशी मुख्य भूमिकाओं में हैं। शेमारू एंटरटेनमेंट के रमन मारू और विशाल भारद्वाज द्वारा निर्मित यह फ़िल्म इश्किया (२०१०) का सीक्वल है। डेढ़ इश्क़िया को दुनिया भर के सिनेमाघरों में १० जनवरी २०१४ को जारी किया गया था। फिल्म को आम तौर पर सकारात्मक समीक्षाऐं मिली, और इसने बॉक्स ऑफिस पर औसत प्रदर्शन किया।
कीत्स
कीत्स (जर्मन: Kiez) बर्लिन और जर्मनी के उत्तरी भाग के कई शहरों के मुहल्लों को कहा जाता है।
शब्दोत्पत्ति
मध्यकाल में कई जर्मन समुदाय पूर्व की ओर जाकर पश्चिमी स्लाव लोगों के क्षेत्रों में प्रवेश करके वहाँ बस गए। स्लावों और जर्मैनी लोगों के मिश्रण से जर्मन भाषा में कई स्लावी भाषाओं के शब्द दाख़िल हो गए। इनमें 'ख़ीत्ज़ा' (chyza) भी एक था, जिसका अर्थ 'कुटिया' या 'घर' है। यही शब्द जर्मन बसेरों के साथ लगी स्लावी बस्तियों के लिए प्रयोग होने लगा और धीरे-धीरे इसने 'मुहल्ले' का अर्थ धारण कर लिया।
कठबोली
जर्मनी में कीत्स शब्द औपचारिक रूप से केवल बर्लिन और कुछ अन्य शहरों में होता है। जर्मनी के अन्य भागों में इसका प्रयोग कठबोली (स्लैंग) माना जा सकता है। विश्व के अन्य भागों से जर्मनी में आकर बसने वाले लोगों के मुहल्लों में उनकी पुरानी भाषा से प्रभावित जर्मन बोली को भी कभी-कभी 'कीत्स-जर्मन' या 'कीत्स-डोएच' कहा जाता है।
आभा एवं रंग
वर्ण सिद्धान्त में किसी रंग के साथ सफेद रंग के मिश्रण को छींट या आभा (tint) कहते हैं। इससे रंग में हल्कापन आता है। इसी तरह, किसी रंग में काला रंग मिलाने से छाया (शेड) बनता है, यह हल्कापन को कम करता है।
मुरान गाँव, फर्रुखाबाद (फर्रुखाबाद)
मुरान फर्रुखाबाद, फर्रुखाबाद, उत्तर प्रदेश स्थित एक गाँव है।
प्रतिमा धर्म
प्रतिमा धर्म संयुक्त राज्य अमेरिका के जार्जटाउन विश्वविद्यालय में भारतीय मूल की पहली महिला हिंदू पुरोहित हैं। 6 अक्टूबर 2014 को उन्हें इस पद पर नियुक्त किया गया था। इससे पूर्व वे अमेरिकी सेना की भी पहली महिला हिंदू पुरोहित नियुक्त की गयी थीं।
राष्ट्रवाद
राष्ट्रवाद (nationalism) यह विश्वास है कि लोगों का एक समूह इतिहास, परंपरा, भाषा, जातीयता या जातिवाद और संस्कृति के आधार पर स्वयं को एकीकृत करता है। इन सीमाओं के कारण, वे इस निष्कर्ष पर पहुंचे हैं कि उन्हें अपने स्वयं के निर्णयों के आधार पर अपना स्वयं का संप्रभु राजनीतिक समुदाय, 'राष्ट्र' स्थापित करने का अधिकार है। हालाँकि दुनिया में कोई भी ऐसा देश नहीं है जो इस कसौटी पर खरा उतरता हो, अगर दुनिया का नक्शा लिया जाए, तो पृथ्वी का हर इंच राष्ट्र की सीमाओं के भीतर विभाजित हो जाएगा। राष्ट्रवाद के आधार पर बना राष्ट्र कल्पना में तब तक बना रहता है जब तक कि वह राष्ट्र-राज्य में तब्दील नहीं हो जाता।
राष्ट्रवाद की परिभाषा और किस अर्थ के बारे में व्यापक बातचीत हुई है। राष्ट्रवाद का अचूक और सामान्य अर्थ देना मुश्किल नहीं है। तारा। स्नाइडर स्वीकार करते हैं कि राष्ट्रवाद को चित्रित करना वास्तव में एक चुनौतीपूर्ण कार्य है। फिर भी इस विषय में उनके द्वारा दी गई परिभाषा राष्ट्रवाद को प्राप्त करने में सहायक है। जैसा कि उनके द्वारा इंगित किया गया है, 'इतिहास के एक विशिष्ट चरण में राजनीतिक, वित्तीय, सामाजिक और विद्वतापूर्ण कारणों का परिणाम - राष्ट्रवाद एक स्पष्ट कट स्थलाकृतिक क्षेत्र में रहने वाले लोगों के एक समूह का एक परिप्रेक्ष्य, अनुभव या अनुभूति है जो एक समान भाषा में संवाद करते हैं।, जिनके पास एक लेखन है जिसमें देश की इच्छाओं का संचार किया गया है, जो सामान्य प्रथाओं और तुलनीय परंपराओं को साझा करते हैं, जो अपने निडर पुरुषों से प्यार करते हैं और कभी-कभी एक समान धर्म के होते हैं।
यह एक आधुनिक संकल्पना है जिसका विकास पुनर्जागरण के बाद यूरोप में राष्ट्र राज्यों के रूप में हुआ। राष्ट्रवाद का उदय अट्ठारहवीं और उन्नीसवीं सदी के युरोप में हुआ था, लेकिन अपने केवल दो-ढाई सौ साल पुराने ज्ञात इतिहास के बाद भी यह विचार बेहद शक्तिशाली और टिकाऊ साबित हुआ है। राष्ट्रवाद के प्रतिपादक जॉन गॉटफ्रेड हर्डर थे, जिन्होंने 18वीं सदी में पहली बार इस शब्द का प्रयोग करके जर्मन राष्ट्रवाद की नींव डाली। उस समय यह सिद्धान्त दिया गया कि राष्ट्र केवल समान भाषा, नस्ल, धर्म या क्षेत्र से बनता है। किन्तु, जब भी इस आधार पर समरूपता स्थापित करने की कोशिश की गई तो तनाव एवं उग्रता को बल मिला। जब राष्ट्रवाद की सांस्कृतिक अवधारणा को ज़ोर-ज़बरदस्ती से लागू करवाया जाता है तो यह ‘अतिराष्ट्रवाद’ या ‘अन्धराष्ट्रवाद’ कहलाता है। इसका अर्थ हुआ कि राष्ट्रवाद जब चरम मूल्य बन जाता है तो सांस्कृतिक विविधता के नष्ट होने का संकट उठ खड़ा होता है।
राष्ट्रीय सीमाओं के भीतर रहने वाले लोगों को अपने-अपने राष्ट्र का अस्तित्व स्वाभाविक, प्राचीन, चिरन्तन और स्थिर लगता है। इस विचार की ताकत का अंदाज़ा इस हकीकत से भी लगाया जा सकता है कि इसके आधार पर बने राष्ट्रीय समुदाय वर्गीय, जातिगत और धार्मिक विभाजनों को भी लाँघ जाते हैं। राष्ट्रवाद के आधार पर बने कार्यक्रम और राजनीतिक परियोजना के हिसाब से जब किसी राष्ट्र-राज्य की स्थापना हो जाती है तो उसकी सीमाओं में रहने वालों से अपेक्षा की जाती है कि वे अपनी विभिन्न अस्मिताओं के ऊपर राष्ट्र के प्रति निष्ठा को ही अहमियत देंगे। वे राष्ट्र के कानून का पालन करेंगे और उसकी आंतरिक और बाह्य सुरक्षा के लिए अपने प्राणों का बलिदान भी दे देंगे। यहाँ यह स्पष्ट कर देना ज़रूरी है कि आपस में कई समानताएँ होने के बावजूद राष्ट्रवाद और देशभक्ति में अnतर है। राष्ट्रवाद अनिवार्य तौर पर किसी न किसी कार्यक्रम और परियोजना का वाहक होता है, जबकि देशभक्ति की भावना ऐसी किसी शर्त की मोहताज नहीं है।
राष्ट्रवाद के आलोचकों की कमी नहीं है और न ही उसे ख़ारिज करने वालों के तर्क कम प्रभावशाली हैं। एक महाख्यान के तौर पर राष्ट्रवाद छोटी पहचानों को दबा कर पृष्ठभूमि में धकेल देता है।
राष्ट्रवाद के प्रश्न के साथ कई सैद्धांतिक उलझनें जुड़ी हुई हैं।  मसलन, राष्ट्रवाद और आधुनिक संस्कृति व पूँजीवाद का आपसी संबंध क्या है? पश्चिमी और पूर्वी राष्ट्रवाद के बीच क्या फ़र्क है? एक राजनीतिक परिघटना के तौर पर राष्ट्रवाद प्रगतिशील है या प्रतिगामी? हालाँकि धर्म को राष्ट्र के बुनियादी आधार के तौर पर मान्यता प्राप्त नहीं है, फिर भी भाषा के साथ-साथ धर्म के आधार पर भी राष्ट्रों की रचना होती है। सवाल यह है कि ये कारक राष्ट्रों को एकजुट रखने में नाकाम क्यों हो जाते हैं? सांस्कृतिक और राजनीतिक राष्ट्रवाद को अलग-अलग कैसे समझा जा सकता है? इन सवालों का जवाब देना आसान नहीं है, क्योंकि राजनीति विज्ञान में एक सिद्धांत के तौर पर राष्ट्रवाद का सुव्यवस्थित और गहन अध्ययन मौजूद नहीं है। विभिन्न राष्ट्रवादों का परिस्थितिजन्य चरित्र भी इन जटिलताओं को बढ़ाता है। यह कहा जा सकता है कि ऊपर वर्णित समझ के अलावा राष्ट्रवाद की कोई एक ऐसी सार्वभौम थियरी उपलब्ध नहीं है जिसे सभी पक्षों द्वारा मान्यता दी जाती हो।
राष्ट्रवाद का अध्ययन करना इसलिए जरूरी है कि वैश्विक मामलों में यह बहुत ही महत्त्वपूर्ण भूमिका निभाता है। पिछली दो शताब्दियों के दौरान राष्ट्रवाद एक ऐसे सम्मोहक राजनीतिक सिद्धान्त वेफ रूप में उभरा है जिसने इतिहास रचने में योगदान किया है। इसने उत्कट निष्ठाओं के साथ-साथ गहरे विद्वेषों को भी प्रेरित किया है। इसने जनता को जोड़ा है तो विभाजित भी किया है। इसने अत्याचारी शासन से मुक्ति दिलाने में मदद की तो इसके साथ यह विरोध, कटुता और युद्धों का कारण भी रहा है। साम्राज्यों और राष्ट्रों के ध्वस्त होने का यह भी एक कारण रहा है। राष्ट्रवादी संघर्षों ने राष्ट्रों और साम्राज्यों की सीमाओं के निर्धारण-पुनर्निर्धारण में योगदान किया है। आज भी दुनिया का एक बड़ा भाग विभिन्न राष्ट्र-राज्यों में बंटा हुआ है। हालाँकि राष्ट्रों की सीमाओं के पुनर्संयोजन की प्रक्रिया अभी खत्म नहीं हुई है और मौजूदा राष्टोंं के अन्दर भी अलगाववादी संघर्ष आम बात है।
राष्ट्रवाद कई चरणों से गुजर चुका है। उदाहरण के लिए, उन्नीसवीं शताब्दी के यूरोप में इसने कई छोटी-छोटी रियासतों के एकीकरण से वृहत्तर राष्ट्र-राज्यों की स्थापना का मार्ग प्रशस्त किया। आज के जर्मनी और इटली का गठन एकीकरण और सुदृढ़ीकरण की इसी प्रक्रिया के जरिए हुआ था। लातिन अमेरिका में बड़ी संख्या में नए राज्य भी स्थापित किए गए थे। राज्य की सीमाओं के सुदृढ़ीकरण के साथ स्थानीय निष्ठाएँ और बोलियाँ भी उत्तरोत्तर राष्ट्रीय निष्ठाओं एवं सर्वमान्य जनभाषाओं के रूप में विकसित हुईं। नए राष्ट्रों के लोगों ने एक नई राजनीतिक पहचान अर्जित की, जो राष्ट्र-राज्य की सदस्यता पर आधारित थी।
लेकिन राष्ट्रवाद बड़े-बड़े साम्राज्यों के पतन में भी सहभागी रहा है। यूरोप में बीसवीं शताब्दी के आरम्भ में ऑस्ट्रियाई-हंगेरियाई और रूसी साम्राज्य तथा इनके साथ एशिया और अप्रफीका में ब्रिटिश, फ्रांसीसी, डच और पुर्तगाली साम्राज्यों के विघटन के मूल में राष्ट्रवाद ही था। भारत तथा अन्य भूतपूर्व उपनिवेशों के औपनिवेशिक शासन से स्वतन्त्र होने के संघर्ष भी राष्ट्रवादी संघर्ष थे। ये संघर्ष विदेशी नियंत्रण से स्वतन्त्र राष्ट्र-राज्य स्थापित करने की आकांक्षा से प्रेरित थे।
आमतौर से यह माना जाता है कि राष्ट्रों का निर्माण ऐसे समूह द्वारा किया जाता है जो कुल या भाषा अथवा धर्म या फिर जातीयता जैसी कुछेक निश्चित पहचानों में समानता हो। लेकिन ऐसे निश्चित विशिष्ट गुण वास्तव में हैं ही नहीं जो सभी राष्ट्रों में समान रूप से मौजूद हों। कई राष्ट्रों की अपनी कोई एकमात्र भाषा नहीं है। कनाडा का उदाहरण सामने है। कनाडा में अंग्रेजी और फ्रांसीसी भाषाभाषी लोग साथ रहते हैं। बहुत से राष्टोंं में उनको जोड़ने वाला कोई एकमात्र धर्म भी नहीं है। नस्ल या कुल जैसी अन्य विशिष्टताओं के लिए भी यही कहा जा सकता है। तब वह क्या है, जो राष्ट्र का निर्माण करता है? राष्ट्र बहुत हद तक एक ‘काल्पनिक’ समुदाय होता है, जो अपने सदस्यों के सामूहिक विश्वास, आकांक्षाओं और कल्पनाओं के सहारे एक सूत्र में बंधा होता है। यह कुछ खास मान्यताओं पर आधारित होता है जिन्हें लोग उस समग्र समुदाय के लिए गढ़ते हैं, जिससे वे अपनी पहचान कायम करते हैं।
मार्क्सवाद भी राष्ट्रवाद से संबंधित सिद्धान्त मुहैया कराने में नाकाम रहा है। दुनिया भर के मज़दूरों को एक होने का नारा देने वाले मार्क्स और एंगेल्स मानते थे कि मज़दूरों का कोई देश नहीं होता। अपने लेखन में उन्होंने वर्ग-विभाजन के परे जा कर राजनीतिक-सामाजिक और सांस्कृतिक एकता करने वाली किसी परिघटना को तरजीह नहीं दी। अपने युग के कुछ राष्ट्रीय संघर्षों के बारे में तो उनकी तिरस्कारपूर्ण धारणा यह थी कि वे नष्ट हो जाने के लिए अभिशप्त हैं। राष्ट्रवाद का कोई मुकम्मल सिद्धांत देने के बजाय उनकी रचनाएँ अपने युग की व्यावहारिक राजनीति के तहत राष्ट्रीय प्रश्न पर विचार करती हैं। दूसरे और तीसरे इंटरनैशनल में राष्ट्रवाद पर काफ़ी बहस हुई। लेनिन ने एक विशाल बहुजातीय साम्राज्य में क्रांति करने की समस्याओं से जूझते हुए राजनीतिक लोकतंत्र की आवश्यकता को अपने राष्ट्रवाद संबंधी विश्लेषण के केंद्र में रखा। उनका निष्कर्ष था कि राष्ट्रों को आत्म-निर्णय  का अधिकार मिलना चाहिए। इसके बाद स्तालिन की विख्यात रचना मार्क्सिज़म ऐंड नैशनल क्वेश्चन सामने आयी जिसमें उन्होंने राष्ट्रवाद की थियरी देने की कोशिश की। स्तालिन ने राष्ट्र के पाँच मुख्य तत्त्व बताये : एक स्थिर और नैरंतर्य से युक्त समुदाय, एक अलग भू-क्षेत्र, समान भाषा, आर्थिक सुसंगति और सामूहिक चरित्र। चूँकि स्तालिन राष्ट्रों के उभार को उद्योगीकरण की ज़रूरतों से जोड़ कर देख रहे थे इसलिए उनका सिद्धांत राष्ट्रवाद की ऐतिहासिक पृष्ठभूमि और उससे उभरने वाले बहुत से प्रश्नों की उपेक्षा कर देता था। कुल मिला कर मार्क्सवादी मानते रहे कि राष्ट्रवाद पूँजीवाद के विकास में उसका सहयोगी बन कर उभरा है। इस लिहाज़ से उसे एक बूर्ज़्वा विचारधारा की श्रेणी में रखा जाना चाहिए। राष्ट्रवाद प्रभुत्वशाली वर्गों को एकजुट करके राजनीतिक समुदाय की एक भ्रांत अनुभूति पैदा करता है ताकि पूँजीपतियों द्वारा किये जाने वाले अहर्निश शोषण और दरिद्रीकरण के बावजूद आम लोग धनी वर्ग के साथ एकता का एहसास करते रहें। मार्क्सवादी विमर्श का एक विरोधाभास यह है कि राष्ट्रवाद को पूँजीवादी वर्ग की विचारधारा मानने के बाद भी क्रांतिकारी राजनीति के धरातल पर कई कम्युनिस्ट पार्टियों ने राष्ट्रवाद को अपनी गोलबंदी का आधार बनाया है। क्रांति के पश्चात् समाजवादी समाज की रचना के लिए भी राष्ट्रवादी भावनाओं का इस्तेमाल किया गया है।
सत्तर के दशक में होरेस बी. डेविस ने मार्क्सवादी तर्कों का सार-संकलन करते हुए राष्ट्रवाद के एक रूप को ज्ञानोदय से जोड़ कर बुद्धिसंगत करार दिया और दूसरे रूप को संस्कृति और परम्परा से जोड़ कर भावनात्मक बताया। लेकिन, डेविस ने भी राष्ट्रवाद को एक औज़ार से ज़्यादा अहमियत नहीं दी और कहा कि हथौड़े से हत्या भी की जा सकती है और निर्माण भी। राष्ट्रवाद के ज़रिये जब उत्पीड़ित समुदाय अपनी आज़ादी के लिए संघर्ष करते हैं तो वह एक सकारात्मक नैतिक शक्ति बन जाता है और जब राष्ट्र के नाम पर आक्रमण की कार्रवाई की जाती है तो उसका नैतिक बचाव नहीं किया जा सकता।  राष्ट्रवाद की सभी मार्क्सवादी व्याख्याओं में सर्वाधिक चमकदार थियरी बेनेडिक्ट ऐंडरसन द्वारा प्रतिपादित ‘कल्पित समुदाय’ (इमैजिन्ड कम्युनिटीज़) की मानी जाती है। ऐंडरसन का मुख्य सरोकार यह है कि एक-दूसरे से कभी न मिलने वाले और एक-दूसरे से पूरी तरह अपरिचित लोग राष्ट्रीय एकता में किस तरह बँधे रहते हैं।
दरअसल, राष्ट्रवाद से संबंधित सभी व्याख्याएँ थोड़ी दूर चलने के बाद पेचीदा हो जाती हैं। इनमें एक प्रमुख व्याख्या यह है कि आधुनिकीकरण की प्रक्रिया राष्ट्रवाद के ज़रिये ख़ुद को ज़मीन पर उतारती है। इस तरह राष्ट्रवाद ‘आधुनिकीकरण के धर्म’ के तौर पर उभरता है। आधुनिकता के कारण सामाजिक जीवन में आयी ज़बरदस्त आर्थिक और राजनीतिक उथल-पुथल के बीच राष्ट्रवाद के ज़रिये ही व्यक्ति एक अस्मिता और संसक्ति के सूत्र हासिल कर पाया। दूसरी तरफ़ यह भी एक हकीकत है कि राष्ट्रवाद कई बार आधुनिकीकरण को रोकने या सीमित करने वाली ताकत भी साबित हुआ है। राष्ट्रवादी दलीलों के आधार पर ही ऐसे कई व्यापार समझौतों का विरोध किया जाता है जिनसे राष्ट्रीय उद्योगीकरण और आर्थिक समृद्धि की प्रक्रिया को गति मिल सकती है। राष्ट्रवाद के धार्मिक संस्करण (जैसे, ईरान का इस्लामिक राष्ट्रवाद या भारतीय राजनीति के धार्मिक पहलू) सेकुलरीकरण की प्रक्रिया को अगर पूरी तरह ठप नहीं कर पाते तो धीमा अवश्य कर देते हैं। दूसरे, तीसरी दुनिया के अधिकतर देशों में राष्ट्रवाद करीब आधी सदी बीत जाने के बाद भी उद्योगीकरण और खेतिहर अर्थव्यवस्था की जद्दोजहद में फँसा हुआ है।
शेर्पा भाषा
शेर्पा भाषा (तिब्बती: ཤར་པའི་སྐད་ཡིག, Wyl: shar pa'i skad yig) नेपाल में बोली जाने वाली एक प्रमुख भाषा है। विशेष रूप से नेपाल के पहाड़ी क्षेत्रों में यह भाषा बहुत लोकप्रिय है। यह भाषा नेपाल के सोलुखुम्बु जैसे कई भागों में तथा सिक्किम, तिब्बत, भूटान आदि में बोली जाने वाली भाषा है। इस भाषा के बोलने वाले एक लाख तीस हजार लोग नेपाल में रहते हैं (सन् २००१ की जनगणना के अनुसार) ; लगभग बीस हजार लोग सिक्कम में रहते हैं (सन् १९९७); और कोई ८००० लोग तिब्बत में रहते हैं। यह भाषा प्रायः मौखिक भाषा रही है। इसका तिब्बती से बहुत गहरा सम्बन्ध रहा है।
राष्ट्रवाद
पश्चिमी और पूर्वी राष्ट्रवादों की तुलना करने के दौरान कुछ विद्वानों ने पूर्वी राष्ट्रवाद को पश्चिमी राष्ट्रवाद के स्वस्थ मूल्यों की कमी का शिकार बताया है। कुछ विद्वान पश्चिमी राष्ट्रवाद को राजनीतिक और पूर्वी राष्ट्रवाद को सांस्कृतिक की श्रेणी में रखते हैं। इन धारणाओं के विपरीत कुछ अन्य विद्वान उल्टी मान्यता पेश करते करते हैं : युरोपियन राष्ट्रवाद एक देशज ऐतिहासिक प्रक्रिया से निकलने के कारण कहीं अधिक सांस्कृतिक है, जबकि पूर्वी राष्ट्रवाद उपनिवेशवाद विरोधी राजनीतिक आंदोलनों के हाथों गढ़े जाने के कारण मूलतः राजनीतिक है।  दूसरे, अगर तीसरी दुनिया के देशों के राष्ट्रवाद पर प्रजातीय, जातीय और सांस्कृतिक पहलू हावी हैं तो उनके पीछे उपनिवेशवाद की भूमिका है जिसकी ज़िम्मेदारी पश्चिम पर ही डाली जानी चाहिए। उपनिवेशवादियों ने मनमाने ढंग से स्थानीय जातीयताओं की उपेक्षा की जिसके कारण अफ़्रीका में कई कबीलाई और जातायी समुदाय दो परस्पर संघर्षरत राष्ट्रों में विभाजित हो गये हैं। तीसरे, भारत समेत ऐसे कई समाज हैं जो पारम्परिक रूप से सांस्कृतिक, धार्मिक और भाषाई विविधता से सम्पन्न हैं। ऐसे समाजों में राष्ट्रवाद का अनुभव पश्चिमी अनुभव से भिन्न होना लाज़मी है। ऐसी परिस्थितियों में कभी तो राष्ट्रवाद बहुलताओं के बीच परस्पर संसक्ति के सूत्र का काम करता है और कभी उपराष्ट्रीयताओं के बीच हिंसक संघर्ष और प्रतियोगिता में फँस जाता है।
शेर्पा भाषा
शेर्पा भाषा का शुद्ध उच्चारण तथा लेख रचना में प्राचीनकाल से ही सम्भोट लिपि का प्रयोग किया जाता है। जबकि संस्कृत, पाली, हिन्दी, नेपाली, भोजपुरी और अन्य भाषाओं के लिये देवनागरी लिपि में उपयोग किया जाता है। इसी तरह, तिब्बती, शेर्पा, लद्दाखी, भूटानी, भोटे, आदि सम्भोट लिपि द्वारा प्रयोग किया जाता है।
पाप और पुण्य (1974 फ़िल्म)
पाप और पुण्य १९७४ की एक हिन्दी फिल्म है। इसमें मुख्य भूमिका में शशि कपूर, [शर्मिला टैगोर]],अरुणा ईरानी और असरानी हैं। फ़िल्म के निर्देशक प्रयाग राज है तथा फ़िल्म का संगीत कल्याणजी-आनंदजी द्वारा निर्मित है।
शेर्पा भाषा
शेर्पा भाषा का नमूना
मानवाधिकारों की सार्वभौम घोषणा की धारा १ को शेर्पा भाषा में नीचे दिखाया गया है-
राष्ट्रवाद
पश्चिमी राष्ट्रवाद के प्रशंसक पूर्वी राष्ट्रवाद के कई कुछ पहलुओं को तर्कबुद्धि से परे बता कर उसके महत्त्व को ख़ारिज करते हैं। लेकिन कुछ विद्वानों ने ध्यान दिलाया है कि इस तरह के तत्त्व पश्चिमी राष्ट्रवाद में भी निर्णायक रूप से मौजूद हैं। उदाहरनतः, अगर भारतीय राष्ट्रवादी किसी ज़माने में काली देवी की आराधना करके प्रेरणा प्राप्त करते थे, तो युरोप के रोमानी राष्ट्रवादी भी इसी प्रकार के सामूहिकतावादी, हिंसक और आध्यात्मिक आयामों से प्रेरित होते रहे हैं। पश्चिम के राष्ट्रवाद को उदार, समझदार और सार्वदेशिक साबित करना एक व्याख्यात्मक आदर्श की उपलब्धि तो करा सकता है, पर व्यावहारिक रूप से ऐसा नहीं है।  पश्चिमी राष्ट्रवाद हो या पूर्वी राष्ट्रवाद, दोनों ही परिस्थितियों में सांस्कृतिक और राजनीतिक राष्ट्रवाद एक-दूसरे से प्रतियोगिता करते हुए एक-दूसरे को पुष्ट करते चलते हैं।
वैश्वीकरण की प्रक्रिया ने राष्ट्रवाद को ज़बरदस्त चुनौती दी है। बीसवीं सदी के आख़िरी दो दशकों और इक्कीसवीं सदी के पहले दशक के बाद कहा जा सकता है कि कम से कम दुनिया का प्रभु वर्ग एक सी भाषा बोलता है, एक सी यात्राएँ करता है, एक सा ख़ाना खाता है। उसके लिए राष्ट्रीय सीमाओं के कोई ख़ास मायने नहीं रह गये हैं। इसके अलावा आर्थिक वैश्वीकरण, बड़े पैमाने पर होने वाली लोगों की आवाजाही, इंटरनेट और मोबाइल फ़ोन जैसी प्रौद्योगिकीय प्रगति ने दुनिया में फ़ासलों को बहुत कम कर दिया है। ऐसे लोगों की संख्या बढ़ती जा रही है जो अपने देश और सांस्कृतिक माहौल से दूर काम और जीवन की सार्थकता की तलाश में जाना चाहते हैं। युरोप की धरती ने राष्ट्रवाद को जन्म दिया था और वहीं अब युरोपीय संघ का उदय राष्ट्रवाद का महत्त्व कम कर रहा है। इस नयी परिस्थिति में कुछ विद्वान कहने लगे हैं कि जिन ताकतों ने कभी राष्ट्रवाद को मज़बूत किया था, वे ही उसके पतन का कारण बनने वाली हैं। राष्ट्रीय संरचनाओं के बजाय राष्ट्रों से परे जाने वाले आर्थिक और राजनीतिक गठजोड़ आने वाली सदियों पर हावी रहेंगे।
इन दावों में सच्चाई है, लेकिन केवल आंशिक रूप से। एक राजनीतिक शक्ति के रूप में राष्ट्रवाद आज भी निर्णायक बना हुआ है। पूर्व में सांस्कृतिक पुनरुत्थानवादी आंदोलन, दुनिया भर में नस्ल और आप्रवासन बहस, और पश्चिम में बीपीओ (बिजनेस प्रोसेस आउटसोर्सिंग) विवाद इसके प्रमाण हैं। फिलिस्तीनियों द्वारा राष्ट्रीय आत्मनिर्णय का आंदोलन आज भी जारी है। पूर्वी तैमूर हाल ही में इंडोनेशिया से स्वतंत्र हुआ है और एक अलग राष्ट्र बन गया है।
वैश्वीकरण की प्रक्रिया ने राष्ट्रवाद के बोलबाला को कुछ हद तक संदिग्ध बना दिया है, लेकिन इस बात से इनकार नहीं किया जा सकता है कि उदार और लोकतांत्रिक राज्य के साथ जुड़कर गरीबी और पिछड़ेपन से पीड़ित समाजों को आगे बढ़ाने में राष्ट्रवाद की ऐतिहासिक भूमिका को नकारा नहीं जा सकता। उत्तर-औपनिवेशिक समाजों ने अपने विकासात्मक लक्ष्यों को प्राप्त करने के लिए राष्ट्रवाद का सहारा लिया है। राष्ट्रवाद एक प्रमुख कारक रहा है, विशेष रूप से भारत जैसे बहुल समाजों को एक राजनीतिक समुदाय के रूप में विकसित करने में।
सन्दर्भ
1. ई.जे. हॉब्सबॉम (1089), नेशंस ऐंड नैशनलिज़म सिंस 1789, केम्ब्रिज युनिवर्सिटी प्रेस, केम्ब्रिज.
2. एस. सेठ (1995), मार्क्सिस्ट थियरी ऐंड नैशनलिस्ट पॉलिटिक्स, सेज, नयी दिल्ली.
3. ए. स्मिथ (1994), नैशनलिज़म : अ रीडर, खण्ड 1, ऑक्सफ़र्ड युनिवर्सिटी प्रेस, ऑक्सफ़र्ड.
तोनला, घाट तहसील
तोनला, घाट तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अण्डमान और निकोबार द्वीपसमूह लोक सभा निर्वाचन क्षेत्र
अण्डमान और निकोबार द्वीपसमूह लोक सभा निर्वाचन क्षेत्र भारत के अण्डमान और निकोबार द्वीपसमूह का एक लोक सभा निर्वाचन क्षेत्र है। 2014 चुनाव में सोलहवीं लोकसभा में भारतीय जनता पार्टी के विष्णु पद राय यहाँ के सांसद बने।
दंडुवारिपल्लॆ (अनंतपुर)
दंडुवारिपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
सेवार्थी-सेवक मॉडल
सेवार्थी-सेवक मॉडल (client–server model) एक फैला हुआ अप्लिकेशन संरचना (distributed application structure) है जिसमें किसी बड़े कार्य को कई सेवकों (सर्वर) में बांट दिया जाता है।
तामरस्सेरी
तामरस्सेरी (Thamarassery) भारत के केरल राज्य के कोड़िकोड ज़िले में स्थित एक नगर है।
भारतीय लोक सेवा दिवस
भारतीय लोक सेवा दिवस (अंग्रेजी :Indian Civil Servants day) 21 अप्रैल को मनाया जाता है इस दिन सरदार वल्लभभाई पटेल ने स्वतंत्र भारत के प्रथम लोक सेवा सत्र को मेटकाफ हाउस (दिल्ली) में संबोधित किया था जहां उन्होंने लोक सेवकों को 'स्टील फ्रेम ऑफ इंडिया' कहकर सम्मानित किया गया था इस दिन अखिल भारतीय सेवाओं के विभिन्न अधिकारियों को उनकी सर्वश्रेष्ठ सेवा के हेतु पुरस्कृत किया जाता है यह अधिकारियों में बेहतर प्रदर्शन को अपने व्यवहार में लाने के साथ ही आने वाली नई चुनौतियों को निपटने के लिए अपनी कार्य क्षमता को बढ़ाने तथा सुधारने एवं विभिन्न नीतियों पर चर्चा कर मनन करने का अवसर मिलता है।
अनब्रेकेबल किम्मी सचमिड्ट
अनब्रेकेबल किम्मी सचमिड्ट टीना फी और ऐली कैम्पर द्वारा स्थापित एक कॉमेडी है ।
पंजाब विश्वविद्यालय
पंजाब विश्वविद्यालय (Panjab University, पंजाबी:ਪੰਜਾਬ ਯੂਨੀਵਰਸਿਟੀ) भारत के प्राचीन विश्वविद्यालयों में से एक है। यह चंडीगढ में स्थित हैं। इसकी स्थापना 1882 में लाहौर में हुई थी और विभाजन के बाद भारत में कुछ समय के लिए यह दिल्ली तथा शिमला से कार्यरत रही थी। 1958 ई. से यह वर्तमान में चण्डीगढ़ शहर के दो सेक्टर में लगभग 450 एकड़ भूमि में फैली है।।
२००९ मैड्रिड मास्टर्स - महिला एकल
दुनिया की नंबर एक खिलाड़ी दिनारा साफिना ने डेनमार्क की केरोलिन वोज्नियाकी को सीधे सेटों में 6-2, 6-4 से हराकर मैड्रिड मास्टर्स टेनिस स्पर्धा के खिताब पर कब्जा जमाया।
23 वर्षीय रूसी खिलाड़ी साफिना ने यह खिताब जीतकर दिखा दिया कि वे इस वर्ष फ्रेंच ओपन खिताब की प्रबल दावेदार हैं। उन्हें पिछले वर्ष पेरिस में फाइनल में एना इवानोविच से हार झेलनी पड़ी थी।
साफिना पिछले तीन सप्ताहों में लगातार तीसरी बार डब्ल्यूटीए टूर्नामेंट के फाइनल में पहुँची हैं। वे स्टुटगार्ट में हमवतन स्वेतलाना कुज्नेत्सोवा से परास्त हुई थीं, लेकिन अगले सप्ताह उन्होंने रोम में कुज्नेत्सोवा को हराकर बदला चुका लिया था।
इस पराजय के बावजूद 19 वर्षीया वोज्नियाकी अगले सप्ताह की डब्ल्यूटीए रैंकिंग में शीर्ष 10 में स्थान बना लेंगी। वोज्नियाकी का यह इस वर्ष का चौथा फाइनल था।
दुनिया के पूर्व नंबर एक पुरुष खिलाड़ी मरात साफिन की छोटी बहन दिनारा पिछले कुछ समय में महिला टेनिस में एक ताकत बनकर उभरी हैं। 20 अप्रैल को दुनिया की नंबर एक खिलाड़ी बनने के बाद से उनका जीत-हार का रिकॉर्ड 14-1 हो गया है। मैड्रिड मास्टर्स के फाइनल में साफिना ने पहले सेट के तीसरे तथा पाँचवें गेम में वोज्नियाकी की सर्विस भंग करते हुए पहला सेट आसानी से जीत लिया।
वैसे वोज्नियाकी ने चार सेट प्वाइंट बचाए, लेकिन वे पहला सेट 44 मिनटों में हार गईं। वोज्नियाकी ने दूसरे सेट में बेहतर प्रदर्शन किया, लेकिन साफिना ने अपने अनुभव का लाभ उठाते हुए इस सेट को भी 6-4 से जीतकर खिताब अपनी झोली में डाल लिया।
बिहार संग्रहालय
बिहार संग्रहालय पटना में स्थित एक कला संग्रहालय है। यह अगस्त 2015 में आंशिक रूप से खोला गया था जब 'बच्चों के संग्रहालय', मुख्य प्रवेश क्षेत्र और एक अभिविन्यास थियेटर सार्वजनिक रूप से खोल दिया गया था। बाद में, अक्टूबर 2017 में शेष दीर्घाओं को भी खोला गया। यहां पटना संग्रहालय से 100 से अधिक कलाकृतियों को स्थानांतरित किया गया था।
इतिहास
इस संग्रहालय की कल्पना बिहार राज्य के लिए एक इतिहास संग्रहालय के रूप में की गई थी। इसकी स्थापना का ध्येय इस क्षेत्र के हजारों वर्ष के इतिहास को सामने लाना तथा बिहार की समृद्ध विरासत एवं ऐतिहासिक स्थलों और सांस्कृतिक आकर्षणों का पता लगाना था ताकि स्थानीय निवासियों और विश्व के चारों ओर से आये आगंतुकों के लिये यह संग्रहालय प्रेरक बन सके। अक्टूबर 2013 में पटना के बेली रोड पर के साथ निर्माण शुरू किया।
अनुमानित बजट 498 करोड़ रूपये था। यह 5.6-हेक्टेयर में फैला छह मंजिला भवन है जिसमें 24,000 वर्ग मीटर का निर्माण क्षेत्र है।
जापान के माकी एंड एसोसिएट्स ने मुंबई के ओपोलिस आर्किटेक्ट्स के साथ इस संग्रहालय के वास्तुशिल्प का विकास किया। इस प्रस्ताव में चार प्रमुख प्रदर्शनी दीर्घाओं, शैक्षिक लॉबी, प्रशासनिक और स्थायी गैलरी शामिल थी। परियोजना के लिए सलाहकार नियुक्त करने के लिए बिहार सरकार ने जुलाई 2011 में कनाडा की परामर्श कंपनी लॉर्ड सल्चरल रिसोर्सेस के साथ समझौता ज्ञापन पर हस्ताक्षर किए थे। जनवरी 2012 में, राज्य मंत्रिमण्डल ने जापान-आधारित माकी एंड एसोसिएट्स और उसके भारतीय पार्टनर ओपोलिस, मुंबई को परियोजना के प्राथमिक सलाहकार वास्तुकार के रूप में चयन को मंजूरी दे दी।
प्रसिद्ध फिल्म निर्माता बॉबी बेदी की कंपनी, कैलिडोस्कोप इंडिया प्राइवेट लिमिटेड ने संग्रहालय के लिए श्रव्य-दृश्य और फिल्मायी गई सामग्री का निर्माण किया है।
अक्टूबर 2017 में, भारत के प्रधान मंत्री नरेंद्र मोदी बिहार के मुख्यमंत्री नीतीश कुमार के साथ इस संग्रहालय का भ्रमण किया।
पटना म्यूजियम के लिए विरासत सुरंग
जनवरी 2023 में, बिहार सरकार ने बिहार संग्रहालय और पटना संग्रहालय के बीच 1.4 किलोमीटर लंबी प्रस्तावित मेट्रो (हेरिटेज टनल) के निर्माण के लिए दिल्ली मेट्रो रेलवे कॉर्पोरेशन लिमिटेड को सलाहकार के रूप में नियुक्त किया।  अगस्त 2023 में, बिहार सरकार की कैबिनेट ने ₹ 542 करोड़ की संशोधित लागत पर हेरिटेज सुरंग के निर्माण को मंजूरी दी।
अभिमन्यु (1989 फ़िल्म)
अभिमन्यु 1989 में बनी हिन्दी भाषा की फिल्म है।
मूसाखिरिया गाँव, फर्रुखाबाद (फर्रुखाबाद)
मूसाखिरिया फर्रुखाबाद, फर्रुखाबाद, उत्तर प्रदेश स्थित एक गाँव है।
बांग्लादेश और थाईलैंड महिला क्रिकेट टीम का नीदरलैंड दौरा 2019
बांग्लादेश और थाईलैंड की महिला क्रिकेट टीमों ने आईसीसी महिला विश्व ट्वेंटी-20 क्वालिफायर 2019 की तैयारी के लिए महिला ट्वेंटी-20 अंतर्राष्ट्रीय (मटी20ई) मैच खेलने के लिए अगस्त 2019 में नीदरलैंड का दौरा किया। बांग्लादेश ने थाईलैंड के खिलाफ दो मटी20ई मैच खेले, जिसमें एक मैच उन देशों के बीच मेजबान देश के खिलाफ था। सभी मैचों के लिए स्थल उट्रेच में स्पोर्टपार्क मर्सचलकरवेर्ड था। श्रृंखला से पहले, थाईलैंड और नीदरलैंड ने नीदरलैंड महिला चौकोनी सीरीज 2019 में भी प्रतिस्पर्धा की थी।
बांग्लादेश ने श्रृंखला के सभी तीन मैच जीते।
बेनी एंड जून
बेनी एंड जून 1993 में प्रदर्शित जेरेमिया एस॰ चेचिक द्वारा निर्देशित, मेट्रो-गोल्डव्यन-मायेर द्वारा जारी की गई फ़िल्म है जिसमें दो सनकी व्यक्तियों सैम (जॉनी डेप) और जुनिपर "जून" (मैरी स्टुअर्ट मास्टरसन) के बारे में बताया गया है जो एक दूसरे से मिलते हैं और प्यार करने लगते हैं। एडन क्विन ने भी इसमें अभिनय किया है।
केन्द्रपाड़ा लोक सभा निर्वाचन क्षेत्र
केन्द्रपाड़ा लोक सभा निर्वाचन क्षेत्र भारत के ओडिशा का एक लोक सभा निर्वाचन क्षेत्र है। 2014 चुनाव में सोलहवीं लोकसभा में बीजू जनता दल के जय पांडा यहाँ के सांसद बने।
सीला मल्ला-रिंग०-२, चौबटाखाल तहसील
सीला मल्ला-रिंग०-२, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
स्याल्वे, डीडीहाट तहसील
स्याल्वे, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
दब्बाकुपल्लि (कृष्णा)
दब्बाकुपल्लि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
मेघालय के नगर
मेघालय भारत के उत्तर पूर्व में स्थित एक राज्य है। २०११ की भारत की जनगणना के अनुसार इस राज्य में कुल २२ नगर हैं, जिनमें से २ नगर नगरपालिका, ४ नगर नगरपालिका परिषद्, ३ नगर नगर पंचायत, १ नगर छावनी परिषद् और १२ नगर जनगणना नगर के रूप में वर्गीकृत हैं। निम्न सूची मेघालय के नगरों की है:
तिरुवम्बाडी
तिरुवम्बाडी (Thiruvambadi) भारत के केरल राज्य के कोड़िकोड ज़िले में स्थित एक गाँव है। यह इरुवंजिप्पुड़ा नदी के किनारे बसा हुआ है।
उदयसागर झील
उदयसागर झील उदयपुर की पांच प्रमुख झीलों में से एक है। यह झील पूर्व उदयपुर से लगभग १३ किलोमीटर की दूरी पर स्थित है।इसका निर्माण उदयसिंह द्वितीय ने १५६५ ईस्वी में करवाया था। जो कि लगभग ४ किलोमीटर चौड़ी और ९ मीटर गहरी है।
इतिहास
१५५९ ईस्वी में मेवाड़ के महाराणा उदयसिंह द्वितीय ने पानी की आपूर्ति को अच्छी करने के लिए सोचा था और फिर बाद में उदयसागर झील का निर्माण करवाया था। इस झील का निर्माण इसलिए भी करवाया था ताकि साम्राज्य तक पानी आसानी से पहुँच सके। यह झील बाहरी बाँध से विकसित है। यह बाँध जो ४७९ किलोमीटर लम्बी है।
चन्देल, मणिपुर
चन्देल भारत के मणिपुर राज्य के चन्देल ज़िले में स्थित एक नगर है। यह उस ज़िले का मुख्यालय भी है। राष्ट्रीय राजमार्ग १०२सी यहाँ से गुज़रता है। यह चकपी नदी के किनारे बसा हुआ है।
तुलनात्मक शिक्षा
किसी देश अथवा विभिन्न देशों की शिक्षात्मक समानताओं, विभिन्नताओं, समस्याओं, एवं विकासक्रमों के क्रमिक, विवेचनात्मक, आलोचनात्मक एवं विश्लेषणात्मक अध्ययन को तुलनात्मक शिक्षा कहते हैं। हैन्स ने राष्ट्रीय शिक्षा सुधार के दृष्टिकोण से विभिन्न देशों की शिक्षाप्रणालियों के विश्लेषणात्मक अध्ययन को तुलनात्मक शिक्षा कहा है। बैरेडे के अनुसार तुलनात्मक शिक्षा, शिक्षा संस्थानों का समाज की पृष्ठभूमि में किया हुआ विश्लेषणात्मक अध्ययन है। वस्तुत: तुलनात्मक शिक्षा की कोई सरल व्याख्या करना कठिन है। शिक्षा का अध्ययन समाज की पृष्ठभूमि में ही वांछनीय है। अत: तुलनात्मक शिक्षा के गहन अध्ययन में देशों की ऐतिहासिक, दार्शनिक, सांस्कृतिक, आर्थिक, औद्योगिक, अवस्थाओं का अध्ययन जुड़ा रहता है।
तुलनात्मक शिक्षा के आयाम
कैंडल ने तुलनात्मक शिक्षा के क्षेत्र के दो पहलू बतलाए हैं। एक ओर शिक्षा संस्थान की रचना, शिक्षा का संगठन, सांख्यिक व्योरा, पाठ्यक्रम एवं विषय, अध्यापन कार्य तथ अध्यापन कला; और दूसरी ओर समाजगत आध्यात्मिक एवं सांस्कृतिक एवं सांस्कृतिक प्रभाव है। ये प्रभाव परोक्ष रूप से शिक्षा को निरंतर प्रभावित करते रहते हैं और इतने शक्तिशाली है कि बिना इनके ज्ञान के तुलनात्मक शिक्षा के प्रथम पहलू का ज्ञान शून्य एवं निष्फल होगा। साथ ही समाज की आशाएँ, भविष्य के विकास का मोड़ और झुकाव, एवं समाजगत होनेवाले परिवर्तनों की जानकारी भी आवश्यक है। सूक्ष्म रूप में समाज के चतुर्मुखी अध्ययन तुलनात्मक शिक्षा का क्षेत्र है। समाज का सम्यक् ज्ञान, इतिहास, दर्शन, संस्कृति, समाजशास्त्र, अर्थशास्त्र एवं मनुष्य-शरीर-रचना-शास्त्र के अध्ययन के बिना संभव नहीं है। शिक्षा का तुलनात्मक अध्ययन सभी सामाजिक विज्ञानों से जुड़ा है। इसलिये वर्तमान तुलनात्मक शिक्षावेत्ताओं को अंत:क्षेत्रीय अध्ययन करना आवश्यक है। इसी आधार पर अमरीका में इस विषय का नामकरण "शिक्षा आधार" किया गया है।
महत्व
बैरेडे के अनुसार इस विषय के दो मूल महत्व हैं :
बौद्धिक
चूँकि अन्य ज्ञानक्षेत्रों के समान, यह विषय भी एक शस्त्रीय (academic) विषय है।
व्यावहारिक
चूँकि इसका लक्ष्य शिक्षा-सुधार-माध्यम द्वारा समाज का रूपांतर करना है। इस विषय का अध्ययन वर्तमान अंतरराष्ट्रीय युग में उत्तरोत्तर बल पकड़ता जा रहा है। तुलनात्मक शिक्षा राष्ट्रीय संस्थानों का विस्तृत व्योरा देती है। शिक्षा समाज का दर्पण है और साथ ही सामाजिक कसौटी भी। शिक्षाध्ययन समाज का वास्तविक चित्र ज्ञात करा देता है और उसका मूल्यांकन भी। इस विषय के मुख्य कार्य हैं :
इतिहास
विदेशियों की शिक्षा का अध्ययन प्राचीन काल से चला आ रहा है। शैक्षिक विचारों का आदान प्रदान भी नवीन नहीं है। रोम ने यूनान पर सैनिक विजय प्राप्त करने के उपरांत विजेता की शिक्षा को अपनाया। भारत में भी विदेशी पर्यटकों, विद्वानों, एवं विद्यार्थियों का ताँता लगा रहा है। फाहियान, युवान च्युआंग (ह्वेन सांग) एवं इत्सिंग, तीनों चीनियों ने भारत की तत्कालीन शिक्षा का सम्यक् वर्णन एवं प्रशंसा लिखी है। यूरोपियन यात्रियों ने भी भारत की शिक्षा का उल्लेख किया है। भारत एवं यूरोप दोनों ही जगह शिक्षा के उपर्युक्त ढंग के उल्लेख किया है। भारत एवं यूरोप दोनों ही जगह शिक्षा के उपर्युक्त ढंग के उल्लेख महत्वपूर्ण होते हुए भी शास्त्रीय रीति से तुलनात्मक शिक्षा नहीं कहे जा सकते क्योंकि ये सभी अनियोजित, अक्रमिक एवं अवैज्ञानिक थे। अत: शास्त्रीय रूपप से इस विषय का अध्ययन 19वीं शताब्दी से माना जाता है। इस ज्ञानक्षेत्र के वास्तविक निर्माता मार्क एनटाँन जूलियन माने जाते हैं। इनके ग्रंथ में तुलनात्मक प्रणाली के पयोग का सुझाव दिया गया है। यद्यपि आज जूलियन तुलनात्मक शिक्षा का मूल निर्माता माना जाता है तथापि यह जानना आवश्यक है कि इसकी योजना लगभग बीसवीं शताब्दी के मध्य तक लुप्त रही इसलिये तुलनात्मक शिक्षाशास्त्रियों को इसका इतिहास संयोजित करने के हेतु शिक्षा रिपोर्टों की शरण लेनी पड़ी। 19वीं शताब्दी में कई प्रसिद्ध अमरीकनों एवं आंग्लों ने यूरोपीय शिक्षा संस्थानों का अपने राष्ट्र की शिक्षा के सुधार के दृष्टिकोण से अध्ययन किया। इनमें मुख्य थे:
१) अमरीका में नीफ (Neef), ग्रिसकम (Griscom), विक्टर कजिन (Victor Cousin), हीरेस मैल (Horace Mann), स्टो (Stowe), एवं वर्नाड (Barnard);
२) इंग्लैंड में मैथ्यू आर्नल्ड (Mathew Arnold) व सर माइकिल सेडलर (Sir Michael Sadler)।
(1) यिअर बुक ऑव ऐजुकेशन
(2) इंटरनैशनल एजुकेशन
(3) इंटरनैशनल यिअर बुक्र ऑव एजुकेशन
यूनेस्को (Unesco) ने तीन प्रकरण वर्ल्ड सर्वे ऑव एजुकेशन (World Survey of Education) प्रकाशित किए हैं। अमरीका, यूरोप और जापान में तुलनात्मक शिक्षा परिषदों की स्थापना क्रमश: 1956, 1961, एवं 1964 में हुई।
प्रमुख तुलनात्मक-शिक्षा-शास्त्री
इस विषय के प्रमुख शास्त्री है - केडल (Kandel), वैरेडे (Bereday), ब्रिकमैन (Brickman), यूलिक (Ulich), लौराइज़ (Lauworys), हेंस (Hans), किंग (King), रोजेलो (Rossello), एवं श्नाइडर (Schnedor)। वर्तमान समदायी, विशिष्टतायुक्त विश्व में, जिसकी छाप प्रामाणिकता एवं सर्वव्यापकता है, इस विषय का स्थान उत्तरोत्तर उत्कृष्ट होगा चूँकि अब विश्वशांति स्थापना, विश्वबंधुत्व एव "वसुधैव कुटुम्बकम्" की भावना जाग्रत करने का एकमात्र माध्यम शिक्षा ही है।
इस विषय से संबंधित दो प्रमुख पत्रिकाएँ हैं :
याल्ला (संगीत गुट)
याल्ला ( रूसी व उज़बेक: Ялла, Yalla ), जिन्हें उज़बेक लहजे में यैल्लै कहते हैं, उज़बेकिस्तान का एक रॉक संगीत गुट है। यह १९७० में उभरा और १९७० व १९८० के दशकों में पूरे सोवियत संघ और पूर्वी यूरोप के अन्य देशों में मशहूर हो गया। इनका एक गाना, 'उचकुदुक - त्रि कोलोदत्सा' जो उज़बेकिस्तान के उचकुदुक शहर के बारे में था, विशेष रूप से बहुत प्रसिद्ध हुआ और आज भी रूस व भूतपूर्व सोवियत संघ के अन्य हिस्सों में जाना जाता है।
याल्ला के मुख्य गायक फ़ार्रुख़ ज़ोकिरोव​ हैं। गुट के सभी सदस्य ताशकेंत के ओस्त्रोव्सकी अभिनय कला संसथान और अशरफ़ी सरकारी संगीतालय के उत्तीर्ण हैं। वे सभी उज़बेक समुदाय से हैं और अपने गानों में उज़्बेकिस्तान की लोक-धुनों और कविताओं का मिश्रण करते हैं। इनके अधिकतर गाने उज़बेक और रूसी भाषाओं में हैं हालांकि कभी-कभी वे जर्मन, तातार और अरबी में भी गाते हैं। इसके अलावा इन्होनें फ़ारसी, हिन्दी, नेपाली और फ़्रांसीसी में भी गया हुआ है।
शैलविज्ञान
शैलविज्ञान या शैलिकी (Petrology) शैलों का, अर्थात् जिन निश्चित इकाइयों से पृथ्वी न्यूनाधिक निर्मित है उनका, अध्ययन है।
परिचय
यद्यपि उल्काओं में हमें पृथ्वी के आभ्यन्तर (Interior) का निर्माण करनेवाले शैलों के सदृश एवं समरूप शैलों के नमूने प्राप्त हो जाते हैं, तो भी जैसा अब तक संभव है, यह अध्ययन पृथ्वी की अभिगम्य पर्पटी (aceessible crust) तक ही सीमित है। इसके अध्ययनक्षेत्र में शैलों की प्राप्ति, आकार, प्रकार, रचना, उत्पत्ति तथा उनका भूतात्विक प्रक्रियाओं एवं इंतिहास से संबंध आ जाते हैं। इस प्रकार शैल विज्ञान भूविज्ञान का आधारभूत भाग है, जिसमें उन सबका अध्ययन है जिनके इतिहास का उद्घाटन करना भूविज्ञान की समस्या है।
छाता विधान सभा क्षेत्र
छाता के विधानसभा सदस्यों की सूची
1. रामहेत सिंह, (भारतीय राष्ट्रीय कांग्रेस), 1952 - 1962
2. लक्खी सिंह, (सोशलिस्ट पार्टी), 1962- 1967
3. टी.सिंह, (भारतीय जनसंघ), 1967- 1968
4. चौधरी तेजपाल सिंह, (भारतीय राष्ट्रीय कांग्रेस), 1969- 1974
5. राधा चरण, (भारतीय क्रांति दल), 1974-1977
7. चन्दन सिंह, (जनता पार्टी सेक्युलर), 1980-1985
8. चौधरी लक्ष्मी नारायण सिंह, (लोक दल), 1985-1989
9. किशोरी श्याम, (भारतीय जनता पार्टी), 1989-1992
10. ठा. तेजपाल सिंह, (जनता दल), 1993-1995
11. चौधरी लक्ष्मी नारायण सिंह, (भारतीय राष्ट्रीय कांग्रेस), 1996-2002
12. ठा. तेजपाल सिंह, (राष्ट्रीय लोक दल), 2002- 2007
14. ठा. तेजपाल सिंह, (राष्ट्रीय लोक दल), 2012- 2017
15. चौधरी लक्ष्मी नारायण सिंह, (भारतीय जनता पार्टी), 2017- अबतक
स्पेसटून
स्पेसटून (अंग्रेजी में: Spacetoon) (अरबी:سبيستون), बच्चों और किशोरों के लिए एक खुला अरबी टेलीविजन चैनल है। चैनल जापानी एनीमेशन और एनीमे प्रसारित करता है। स्पेसटून अरब दुनिया में एनीमेशन में विशेषज्ञता वाला तीसरा चैनल है। चैनल गाने और मंत्र भी प्रदर्शित करता है। चैनल ने 15 मार्च 2000 को प्रसारण शुरू किया।
इसके अलावा, स्पेस टून अरब दुनिया, इंडोनेशिया और यूक्रेन सहित 22 देशों में प्रसारित होता है, और इसके 130 मिलियन से अधिक दर्शक हैं।
आलोचना
चैनल को कई आलोचनाएँ मिली हैं, जिनमें से सबसे प्रसिद्ध है: एनीमे और कार्टून में दृश्यों को हटाने, काटने और विरूपण को बढ़ा-चढ़ाकर पेश करना, क्योंकि कुछ इसे एक विकृति मानते हैं जो कहानी को पूरी तरह से बदलने के बराबर है, जिसने एनीमेशन और एनीमे के अनुयायियों को प्रेरित किया विशेष रूप से चैनल का अनुसरण करने से बचना और उन साइटों पर जाना जो इन सामग्रियों को उनकी मूल भाषा (कार्टून और एनीमे) में प्रदर्शित करते हैं
कोरापुट लोक सभा निर्वाचन क्षेत्र
कोरापुट लोक सभा निर्वाचन क्षेत्र भारत के ओडिशा का एक लोक सभा निर्वाचन क्षेत्र है। 2014 चुनाव में सोलहवीं लोकसभा में बीजू जनता दल के झिना हिकाका यहाँ के सांसद बने।
फ्रांस की एलिज़ाबेथ (1602-1644)
एलिसाबेथ, मैडम रोयाल, का जन्म 22 नवंबर 1602 को फॉनटेनब्लियू में हुआ था; कथित तौर पर उसकी माँ ने उसके प्रति एक क्रूर उदासीनता दिखाई, क्योंकि उसने एक नन की भविष्यवाणी पर विश्वास किया था जिसने उसे आश्वासन दिया था कि वह लगातार तीन पुत्रों को जन्म देगी।
1615 में, एलिज़ाबेथ का विवाह स्पेन के भावी फिलिप चतुर्थ, स्पेन के फिलिप तृतीय और ऑस्ट्रिया-स्टायरिया के मार्गरेट के पुत्र से हुआ था। उसके भाई, लुई का विवाह फिलिप की बहन ऐन से हुआ था। राजकुमारियों के आदान-प्रदान के रूप में जाना जाने वाला यह कार्यक्रम फ्रांस और इबेरियई संघ के बीच शांति स्थापित करने के लिए किया गया था।
व्यक्तित्व का वर्गीकरण
विभिन्न प्रकार के व्यक्तियों का मनोवैज्ञानिक वर्गीकरण व्यक्तित्व प्ररूप (Personality type) कहलाता है। कभी-कभी व्यक्तित्व प्ररूप और व्यक्तित्व विशेषक (personality traits) को अलग-अलग माना जाता है।
परिचय
व्यक्ति के व्यक्तित्व का अध्ययन करने के लिए मनोवैज्ञानिक सदियों से प्रयत्न करते रहे हैं। नये-नये सिद्धांतों की खोज और व्यक्ति को विभिन्न वर्गों में रखकर व्यक्तित्व का अध्ययन करने का प्रयत्न किया गया। ईसा के चार सौ वर्ष पूर्व प्रसिद्ध दार्शनिक व चिकित्सक हिप्पोक्रेट्स ने कायरस (humours) के आधार पर व्यक्ति के व्यक्तित्व को चार भागों में बांटा। अपने अध्ययन में उसने मनुष्य में चार रसों की उपस्थिति मानी, ये चार रस हैं-
हिप्पोक्रेट्स के अनुसार इन चारों में से एक काय रस की व्यक्ति में प्रधानता होती है और उसके अनुसार उसकी चित्त-वृत्ति होती है। इसी तरह आयुर्वेद में भी वात, कफ, पित्त के आधार पर व्यक्ति के चित्त की प्रकृति का वर्णन किया गया है। भगवद्गीता में भी तीन गुणों सत्, रज, तम के आधार पर व्यक्ति के व्यक्तित्व का वर्गीकरण किया गया है। इस शताब्दी के मनोवैज्ञानिकों ने भी विभिन्न सिद्धांतों द्वारा व्यक्तित्व का अध्ययन करने का प्रयत्न किया।
व्यक्तित्व का सम्पूर्ण अध्ययन करने के लिए कई सिद्धांतों का प्रतिपादन हुआ। इन सिद्धांतों को पांच वर्गों में रखा जा सकता है- उपरोक्त पांच प्रकार के सिद्धांतों से व्यक्ति के व्यक्तित्व का वर्गीकरण और अध्ययन किया जा सकता है।
उस्ताद (1989 फ़िल्म)
उस्ताद 1989 में बनी हिन्दी भाषा की फिल्म है।
दंदुवारिपल्लॆ (अनंतपुर)
दंदुवारिपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
मेदा स्यामपुर गाँव, फर्रुखाबाद (फर्रुखाबाद)
मेदा स्यामपुर फर्रुखाबाद, फर्रुखाबाद, उत्तर प्रदेश स्थित एक गाँव है।
औली लग्गा जोशीमठ, जोशीमठ तहसील
औली लग्गा जोशीमठ, जोशीमठ तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
पिनसैला N.Z.A., धारी तहसील
पिनसैला N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मंजुला चेल्लूर
न्यायमूर्ति मंजुला चेल्लूर (जन्म: 5 दिसंबर 1955) मुंबई उच्च न्यायालय की पूर्व मुख्य न्यायाधीश हैं। वे मुंबई उच्च न्यायालय की दूसरी महिला मुख्य न्यायाधीश हुयी हैं। उल्लेखनीय है कि इनसे पूर्व वर्ष, 1994 में सुजाता मनोहर बॉम्बे हाईकोर्ट की पहली महिला न्यायाधीश नियुक्त की गयी थीं।
इसके पूर्व वे कलकत्ता उच्च न्यायालय में मुख्य न्यायाधीश के पद पर कार्यरत थी। वे यह पद ग्रहण करने वाली प्रथम महिला न्यायाधीश हैं। उन्हें 5 अगस्त 2014 को मुख्य न्यायाधीश के रूप में शपथ दिलाई गयी। वे कलकत्ता उच्च न्यायालय की 37वीं न्यायाधीश बनीं हैं और इन्होंने न्यायमूर्ति अरुण मिश्रा का स्थान ग्रहण किया, जो सर्वोच्च न्यायालय में न्यायाधीश नियुक्त हुये हैं।
शीतनिष्क्रियता
समशीतोष्ण और शीतप्रधान देशों में रहनेवाले जीवों की उस निष्क्रिय तथा अवसन्न अवस्था को शीतनिष्क्रियता (hybernation) कहते हैं जिसमें वहाँ के अनेक प्राणी जाड़े की ऋतु बिताते हैं। इस अवस्था में शारीरिक क्रियाएँ रुक जाती हैं या बहुत क्षीण हो जाती है, तथा वह जीव दीर्घकाल तक पूर्ण निष्क्रिय होकर पड़ा रहता है। यह अवस्था नियततापी (warm blooded) तथा अनियततापी (coldblooded), दोनों प्रकार के प्राणियों में पाई जाती है।
नियततापी प्राणी
चिड़ियों में शीतनिष्क्रियता नहीं होती। स्तनपायी जीवों में से यह कीटभक्षी चमगादड़ों, कई जाति के मूषों तथा अन्य कृंतकों आदि के शारीरिक ताप का शीतनिष्क्रिय अवस्था में, नियंत्रण नहीं हो पाता। इस अवस्था में हो जाने पर वे अनियततापी हो जाते हैं, किंतु भालू, स्कंक (skunk) और रैकून (racoon) में यह नहीं होता। ये नियततापी ही बने रहते हैं। ध्रुव प्रदेशीय मादा भालू तो इसी अवस्था में बच्चे देती है।
मूषों, गिलहरियों तथा चमगादड़ों में शारीरिक ताप गिरकर, वातावरण से केवल कुछ अंश अधिक बना रहता है। निष्क्रियता की अवधि तथा अवसन्नावस्था की गहराई में भी भेद होता है। मौसिम तथा जीव की जाति के अनुसार अवधि भिन्न होती है।
अनियततापी प्राणी
अकशेरुकी प्राणियों में से अनेक, निष्क्रिय अथवा पुटीभूत अवस्था में, शीतकाल बिताते हैं। तितलियाँ तथा मक्खियाँ यही करती हैं। साधारण घोंघा निरापद स्थान में जाकर, अपने कवच के मुँह को कैल्सियमी प्रच्छद से ढँक लेता है और अवसन्न हो पड़ा रहता है।
निम्न वर्ग के अन्य अनियततापी प्राणियों की तथा अकशेरुकों की शीतनिष्क्रियता में अधिक भेद नहीं होता। अनेक मछलियाँ और मेढ़क मिट्टी, कीचड़ आदि में घुसकर बैठ जाते हैं। साँप, छिपकली आदि पत्थरों या लकड़ी के कुंदों आदि के नीचे शीतकाल में निष्क्रिय पड़े रहते हैं। इनके शरीर का ताप वातावरण के ताप से केवल एक या दो डिग्री अधिक बना रहता है। पाले से जमा देनेवाले शीत में मेढ़क तथा इन अन्य जीवों की मृत्यु हो जाती है।
शारीरिकी
शीतनिष्क्रियता का कारण केवल शीत से निष्क्रिय होनेवाले जीवों की दशा अत्युष्ण वातावरण में भी वैसी ही हो जाती है तथा शीतनिष्क्रिय स्तनपायी जीव, शीत बहुत बढ़ जाने पर, अधिक गहरी नींद में हो जाने के बदले जग जाते हैं। सामान्यत: 12डि-15डि सें. ताप हो जाने पर, शीतनिष्क्रियता व्यापने लगती है, किंतु एक ही जाति के अन्य जीव अधिक शीत पड़ने पर भी अधिक काल तक क्रियाशील बने रह सकते हैं।
निष्क्रियता का आगमन मोटापे से संबद्ध जान पड़ता है। क्रियाशीलता के काल के अंत में जंतु बड़ा मोटा हो जाता है और निष्क्रियता के काल में उसकी चर्बी ही शरीर के आहार के काम आती है। जो जीव यथेष्ट चर्बी नहीं एकत्रित कर पाते, वे जल्दी निष्क्रिय नहीं होते। निष्क्रिय अवस्था में होनेवाले जंतुओं का शारीरिक ताप, अन्य जंतुओं की अपेक्षा, अधिक परिवर्तनशील होता है और पूर्णत: निष्क्रिय होने पर वह 2डि-4डि सें. ही रह जा सकता है। हृदयगति मंद हो जाती है और जागने पर एकाएक बढ़ जाती है। श्वसन धीमा हो जाता है। हिम मूष (marmots) तो तीन मिनिटों में केवल एक बार साँस लेने लगता है। अवशोषित ऑक्सीजन और उत्सर्जित कार्बन डाइऑक्साइड का अनुपात, जाग्रत अवस्था की तुलना में, कम हो जाता है। स्पर्श की अनुभूति यद्यपि कम हो जाती है, तथापि तंत्रिका तंत्र पूर्ण निष्क्रिय नहीं होता।
यदि शरीर का ताप 14डि-16डि सें. हो जाता है, तो जंतु प्राय: जाग जाते हैं। कुछ जंतुओं के जागने में कई घंटे जगते हैं, किंतु कुछ, जैसे चमगादड़, कुछ मिनटों में ही होश में आ जाते हैं। बाह्य ताप की वृद्धि के अतिरिक्त, हिलाने डुलाने तथा अति शीत पड़ने पर भी निष्क्रिय जंतु जाग जाते हैं।
इस बात के प्रमाण हैं कि निष्क्रियता का नियंत्रण मस्तिष्क, संभवत: मध्य मस्तिष्क, के केंद्रों तथा अंत:स्रावी तंत्र द्वारा होता है, किंतु अत:स्रावी परिवर्तनों का ठीक पता नहीं है। इसलिए अंत:स्रावी ग्रंथियों वाली मान्यता को पूर्णत: सिद्ध नहीं कहा जा सकता है।
एजेंसी लागत
एजेंसी लागत के कुछ उदाहरण निम्नलिखित हैं-
देवी तुलसी
देवी तुलसी के दो रूप हैं पहला गंडकी नदी का और दूसरा तुलसी पौधे का
भगवान विष्णु शालिग्राम रूप में इनके साथ गंडकी नदी में रहतें हैं । बिहार के गंडकी नदी में ही सबसे अधिक शालिग्राम पाये जाते हैं । यें भगवान विष्णु की पत्नी हैं।